ન્યુઝીલેન્ડની ક્રિકેટ ટીમના કેપ્ટન કેન વિલિયમસને કહ્યુ હતું કે સચિન તેન્ડુલકરને હું મારો આદર્શ ગણુ છું. ઘણા ભારતીય ક્રિકેટરો મારા ફેવરીટ રહ્યા છે. સચિન હું ન્યુઝીલેન્ડ માટે મારી પહેલી મેચ રમતી વખતે મળ્યો હતો. અમે એકબીજાની વિરૂદ્ધ રમી રહ્યા હતા. હું તેને સતત જોતો હતો કે તે શું કરી રહ્યો છે. આ એક બહુ જ સારો અનુભવ હતો. તે આ રમતનો મહાન ખેલાડી છે. દ્રવિડ અને લક્ષ્મણ જેવા ખેલાડીઓ ક્રિકેટ વિશે વાત કરવા માટે હંમેશા તૈયાર રહેતા. હું ત્યારે ૧૯-૨૦ વર્ષનો હતો અને મને મહાન ખેલાડીઓ સાથે રમવાનો અને તેમના વિશે જાણવાની તક મળી. વિલિયમ્સન અત્યારે આઈપીએલમાં હૈદ્રાબાદની ટીમની કેપ્ટન્સી કરી રહ્યો છે.(૩૭.૫)